Postville godinu dana nakon imigracijske racije
Mjesto Postville u saveznoj državi Iowi još se uvijek oporavlja od uhićenja i deportacija stotina hispaničkih radnika u jednoj klaoinic
Dan je počeo zvonjavom crkvenih zvona, i to 389 puta, jednom za svakog ilegalnog imigranta uhićenog u klaoinici. Većina ih je bila iz Gvatemale, te iz Meksika. Svi su ili deportirani ili zadržani u pritvornim centrima, no za oko 60 članova njihovih obitelji dozvoljeno je da ostanu u Postvillu. -Radnici su bili uposleni u tvrtci Agriprocessors, koja je u to vrijeme proizvodila oko polovicu američke košer govedine i piletine. Ova je tvrtka otpočela stečajni proces prošle jeseni, i još se uvijek traga za kupcem. Trenutno se radi u samo jednoj smjeni umjesto negdašnjih tri. -Postville je izgubio oko jedne trećine svog stanovništva. Jedan od starosjedioca Postvilla, odvjetnik Matt Erickson kaže da se posljedice osjećaju na mnoge načine. Popularni meksički restoran u gradu još je uvijek otvoren, no u njemu je sada znatno tiše. Dodaje da više nije problem pronaći parkirno mjesto odmah ispred restorana kao ni drugih trgovina u samom centru grada. I dok su dogadjaji od prije godinu dana imali katastrofalne posljedice za ovaj grad, gradonačelnik Leigh Rekow, u svom obraćanju okupljenima na novinskoj konferenciji povodom godišnjice imigracijske racije, rekao je da ovakva situacija predstavlja i priliku za promjenu. Bivši član gradskog vijeća, Aaron Goldsmith često govori u ime židovske zajednice ovog grada. Kaže da grad prolazi kroz dvostruke poteškoće, zbog problema u tvornici, kao i u cjelokupnoj ekonomiji zemlje. Humanitarne grupe u ovom gradu i dalje služe hranu za oko 150 ljudi tjedno, a lokalne crkve plaćaju troškove stanovanja za beskućne obitelji, uključujući žene i djecu deportiranih radnika. Stečaj u Agriprocessoru i ekonomska kriza naštetili su i lokalnoj upravi. Jedna od gradskih službenica, Darcy Radloff, kaže da bi neplaćene poreske obveze mogle dovesti do smanjivanja budžeta gradske policije. Ovi su problemi već uzrokovali odgodu planova izgradje nove rekreacijske staze u gradu. Organizatori molitve povodom godišnjice imigracijske racije u katoličkoj crkvi Svete Brigite, kažu da imaju dva cilja. Pokazati svoju solidarnost sa imigrantskim radnicima, te privući pažnju na ono što oni smatraju da treba promjeniti u američkom imigracijskom zakonu. Demokratski senator iz Iowe, Tom Harkin izdao je priopćenje u kome je pohvalio građane Postvilla na njihovoj pomoći obiteljima radnika koji su uhićeni u raciji. Senator Harkin dodao je i da pozdravlja nedavnu najavu administracije predsjednika Obame da će ministrastvo domovinske sigurnosti obratiti pažnju na one koji upošljavaju ilegalne imigrante, umjesto na same radnike.